Συντεταγμένες: 35°24′08″N 26°55′09″E﻿ / ﻿35.40222°N 26.91917°E﻿ / 35.40222; 26.91917

Το **Αρβανιτοχώρι** είναι ένα από τα έξι χωριά της νήσου Κάσου των Δωδεκανήσων. Σύμφωνα με τα στοιχεία της απογραφής του 2011 ο πληθυσμός του ανέρχεται στους 169 μόνιμους κατοίκους.

Γενικά στοιχεία
---------------

Ο οικισμός είναι κτισμένος σε υψόμετρο 100 μέτρων, στο βόρειο τμήμα του νησιού. Σύμφωνα με την επικρατούσα εκδοχή, οφείλει το όνομά του σε Αρβανίτες που εγκαταστάθηκαν στο νησί κατά τον 16ο αιώνα ενώ σύμφωνα με άλλη εκδοχή η ονομασία του προέρχεται από ντόπιο καπετάνιο που φορούσε αρβανίτικη φορεσιά. Σύμφωνα με τον Κασιώτη συγγραφέα Κ. Ν. Φραγκούλη κατά το 1920 το Αρβανιτοχώρι διέθετε 180 οικίες ενώ η περιοχή ήταν πλούσια σε βλάστηση, ελαιώνες, εσπεριδοειδή, αμπελώνες κ.λπ.

Η κεντρική εκκλησία του Αρβανιτοχωρίου είναι αφιερωμένη στον Άγιο Δημήτριο (ανεγέρθη το 1864 και έλαβε την τελική του μορφή στις αρχές του 20ού αιώνα). Άλλη σημαντική εκκλησία είναι οι Τρεις Ιεράρχες. 

Διοικητικά, μετά την ενσωμάτωση των Δωδεκανήσων με την Ελλάδα το Αρβανιτοχώρι υπήχθη στο δήμο Κάσου της επαρχίας Καρπάθου. Παρά τις αλλαγές που επήλθαν στην τοπική αυτοδιοίκηση το 1997 και το 2011, ο οικισμός παρέμεινε εντός των διοικητικών ορίων του δήμου Κάσου.

Βασικές επαγγελματικές ασχολίες των κατοίκων του χωριού είναι η κτηνοτροφία, οι αγροτικές εργασίες, η μελισσοκομία καθώς και ο τομέας της ναυτιλίας.

Ο οικισμός διαθέτει ερασιτεχνική ποδοσφαιρική ομάδα, την ΑΟ Δόξα Αρβανιτοχωρίου, η οποία ιδρύθηκε το 1966 και έχει ως χρώματα το μπλε και το κόκκινο. Έχει κατακτήσει επτά φορές το τοπικό πρωτάθλημα Κάσου (1967, 1970, 1976, 1977, 1978, 1979 και 1983).

Η Δόξα τον Αύγουστο του 2012 πριν από φιλικό με τους Παλαίμαχους της ομάδας

Απογραφές πληθυσμού
-------------------

| Απογραφή | 1951 | 1961 | 1971 | 1981 | 1991 | 2001 | 2011 |
| --- | --- | --- | --- | --- | --- | --- | --- |
| Πληθυσμός | 201 | 225 | 215 | 203 | 238 | 175 | 169 |

Παραπομπές
----------

1. 1 2 3  «Αρβανιτοχώρι (το) Δήμου Κάσου. Δωδεκάνησα». *dhmos.gr*. Δήμοι, πόλεις και χωριά Ελλάδας. Ανακτήθηκε στις 1 Νοεμβρίου 2016. [*νεκρός σύνδεσμος*]
2. 1 2  «Αρβανιτοχώρι». *mykassos.gr*. My Kassos. Αρχειοθετήθηκε από το πρωτότυπο στις 4 Μαΐου 2017. Ανακτήθηκε στις 1 Νοεμβρίου 2016.
3. 1 2 3  Φραγκούλης, Κ. Ν. (1921). *Λεύκωμα της Κάσου, ήτοι Εθνική, πολιτική και κοινωνική δράσις των απανταχού Κασίων*. Πόρτ Σάϊδ. σελ. 14 - 15.
4. 1 2 3 4 5 6  Μιχαήλ Σταματελάτος - Φωτεινή Βαμβά Σταματελάτου, *Γεωγραφικό Λεξικό της Ελλάδας*, ΤΑ ΝΕΑ, 2012, Α' τόμος, σελ. 92.
5. ↑  «Απογραφές πληθυσμού 2001 και 1991». statistics.gr. Αρχειοθετήθηκε από το πρωτότυπο στις 13 Ιουνίου 2006. Ανακτήθηκε στις 1 Νοεμβρίου 2016. CS1 maint: Unfit url (link)

Πηγές
-----

* Εφημερίδα "Ο ΚΑΣΙΩΤΗΣ", Δημοσιογραφικό όργανο του "Συλλόγου Κασιωτών"
* Εφημερίδα "Η Φωνή της Κάσου", Ενημερωτικό έντυπο των Κασίων της Αιγύπτου
* Περιοδικό "Ο Κασιώτικος Παλμός", Δημοσιογραφικό όργανο του "Συλλόγου των εν Ελλάδι Κασίων"

|  |  |  |  |  |  |
| --- | --- | --- | --- | --- | --- |
| 

| π • σ • ε
Οικισμοί και νησίδες του Δήμου Ηρωϊκής Νήσου Κάσου |
| --- |
|  |
| 
* Αγία Μαρίνα
* Αρβανιτοχώριον
* Αρμάθια (νησίδα)\*
* Αστακίδα (νησίδα)\*
* Διβούνια (νησίδες)\*
* Καροφύλλα (νησίδα)\*
* Κούρικα (νησίδα)\*
* Λίτρα (νησίδα)\*
* Μακρονήσι (νησίδα)\*
* Παναγία
* Πλάτη (νησίδα)\*
* Πόλιον
* Ποντικονήσια (νησίδα)\*
* Ποριονήσι (νησίδα)\*
* Στρογγύλη (νησίδα)\*
* Φρυ
* Χαμηλή (νησίδα)\*
 |
|  |
| 
* Έδρα: Φρυ
* \* (Οικισμοί με μη μόνιμο πληθυσμό)
 |

 |